
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.43/2007 pentru reglementarea unor aspecte financiar-contabile aplicabile în implementarea programelor PHARE prevăzute în acordurile de finanţare încheiate între Guvernul României şi Comisia Europeană referitoare la Programul naţional PHARE 2005 pentru România, la Programul 2005 pentru sprijin comunitar în domeniul securităţii nucleare pentru România, la Programul de sprijin comunitar PHARE 2005 privind măsurile de reabilitare a pagubelor produse de inundaţii şi de prevenire a unor astfel de evenimente, la Programul naţional Phare 2005 subprogramul 6 Programe şi agenţii comunitare şi sprijin pentru beneficiarii finali şi la programele 2005 de cooperare transfrontalieră a României cu Ungaria, Bulgaria, Serbia şi Muntenegru, Moldova şi Ucraina, cu care comisia noastră a fost sesizată în fond cu adresa Biroului Permanent nr.PL.x 639 din 2 octombrie 2007.
	PREŞEDINTE,

Aurel Gubandru

RAPORT

asupra proiectului de Lege privind aprobarea Ordonanţei Guvernului nr.43/2007 pentru reglementarea unor aspecte financiar-contabile aplicabile în implementarea programelor PHARE prevăzute în acordurile de finanţare încheiate între Guvernul României şi Comisia Europeană referitoare la Programul naţional PHARE 2005 pentru România, la Programul 2005 pentru sprijin comunitar în domeniul securităţii nucleare pentru România, la Programul de sprijin comunitar PHARE 2005 privind măsurile de reabilitare a pagubelor produse de inundaţii şi de prevenire a unor 

astfel de evenimente, la Programul naţional Phare 2005 subprogramul 6 Programe 

şi agenţii comunitare şi sprijin pentru beneficiarii finali şi la programele 2005 de cooperare transfrontalieră a României cu Ungaria, Bulgaria, Serbia

 şi Muntenegru, Moldova şi Ucraina
Cu adresa nr.PL.x 639 din 2 octombrie 2007, Biroul Permanent conform art. 95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr.43/2007 pentru reglementarea unor aspecte financiar-contabile aplicabile în implementarea programelor PHARE prevăzute în acordurile de finanţare încheiate între Guvernul României şi Comisia Europeană referitoare la Programul naţional PHARE 2005 pentru România, la Programul 2005 pentru sprijin comunitar în domeniul securităţii nucleare pentru România, la Programul de sprijin comunitar PHARE 2005 privind măsurile de reabilitare a pagubelor produse de inundaţii şi de prevenire a unor astfel de evenimente, la Programul naţional Phare 2005 subprogramul 6 Programe şi agenţii comunitare şi sprijin pentru beneficiarii finali şi la programele 2005 de cooperare transfrontalieră a României cu Ungaria, Bulgaria, Serbia şi Muntenegru, Moldova şi Ucraina.
La întocmirea raportului s-a avut în vedere avizul favorabil al Consiliului Legislativ, cu observaţii şi propuneri, trimis prin avizul nr.1139/27 august 2007 precum şi avizul favorabil al Comisiei juridice, de disciplină şi imunităţi.
Prezentul proiect de Lege are ca obiect  reglementarea unor măsuri financiar-fiscale aplicabile în implementarea programelor PHARE prevăzute în Acordurile de Finanţare  încheiate între Guvernul României şi Comisia Europeană referitoare la Programul naţional PHARE 2005 pentru România, la Programul 2005 pentru sprijin comunitar în domeniul securităţii nucleare pentru România, la Programul de sprijin comunitar PHARE 2005 privind măsurile de reabilitare a pagubelor produse de inundaţii şi de prevenire a unor astfel de evenimente, la Programul naţional Phare 2005 subprogramul 6 Programe şi agenţii comunitare şi sprijin pentru beneficiarii finali şi la programele 2005 de cooperare transfrontalieră a României cu Ungaria, Bulgaria, Serbia şi Muntenegru, Moldova şi Ucraina.
Proiectul este tangent principiilor statuate la nivelul Uniunii Europene integrate Politicilor regionale şi coordonării instrumentelor structurale, ce regruprează o serie de norme juridice comunitare privitoare la promovarea unei dezvoltări armonioase şi echilibrate a activităţilor economice, ridicarea standardului de viaţă şi a calităţii vieţii dar şi a solidarităţii statelor membre. 

Angajamentele României decurg din obligaţiile asumate, iniţial, prin Documentul de Poziţie aferent Politicilor regionale şi coordonării instrumentelor structurale, şi care ulterior, au fost preluate în cadrul Tratatului de aderare a României la Uniunea Europeană, ratificat prin Legea nr.157/2005.
Potrivit acestor documente, statul român are obligaţia de a se alinia continuu recomandărilor europene în materie, asigurând cadrul legislativ şi instituţional corespunzător, de a consolida atât caracterul subsidiar şi proporţional al intervenţiei fondurilor structurale, cât şi, în scopul îndeplinirii obiectivelor stabilite prin Memorandurile de finanţare şi Acordurile de finanţare semnate între Guvernul României şi Comisia Europeană, protejarea efectivă şi echivalentă a intereselor financiare ale Uniunii Europene în România.
Conform acestor cerinţe, se desprinde concluzia potrivit căreia, în plan funcţional, este necesară aplicarea unor reguli financiare, general recunoscute şi utilizate în toate statele membre precum şi în celelate state candidate la aderarea în Uniunea Europeană, reguli ce permit transferul de fonduri şi efectuarea, în cel mai scurt timp, a plăţilor aferente implementării proiectelor PHARE, şi raportarea la noile criterii de exigibilitate din Memorandumurile sau Acordurile de finanţare sau Deciziile Comisiei Europene, impuse de momentul efectiv al aderării României la Uniunea Europeană.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat domnul Doică Cătălin, Secretar de Stat în cadrul Ministerului Economiei şi Finanţelor.

La lucrările comisiei au participat 24 deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi.
Proiectul de Lege a fost adoptat de Senat în şedinţa din data de 26 septembrie 2007, în calitate de primă Cameră sesizată. 
Proiectul de lege, potrivit art. 75 din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
În urma dezbaterii proiectului de Lege privind aprobarea Ordonanţei Guvernului nr.43/2007 pentru reglementarea unor aspecte financiar-contabile aplicabile în implementarea programelor PHARE prevăzute în acordurile de finanţare încheiate între Guvernul României şi Comisia Europeană referitoare la Programul naţional PHARE 2005 pentru România, la Programul 2005 pentru sprijin comunitar în domeniul securităţii nucleare pentru România, la Programul de sprijin comunitar PHARE 2005 privind măsurile de reabilitare a pagubelor produse de inundaţii şi de prevenire a unor astfel de evenimente, la Programul naţional Phare 2005 subprogramul 6 Programe şi agenţii comunitare şi sprijin pentru beneficiarii finali şi la programele 2005 de cooperare transfrontalieră a României cu Ungaria, Bulgaria, Serbia şi Muntenegru, Moldova şi Ucraina, în şedinţa din data de 16 octombrie 2007, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Aurel Gubandru
	SECRETAR,

Radu Cătălin Drăguş


Expert parlamentar:
Popescu Luminiţa

